**Ministru kabineta noteikumu projekta ,,****Grozījumi Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz precizēt Ministru kabineta 2016.gada 15.jūlija noteikumos Nr.469 “Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” noteikto finansējumu, sasniedzamos rezultatīvos rādītājus un atbalstāma izsniegšanas nosacījumus.Ministru kabineta noteikumi stājas spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu. un Attīstības finanšu institūcijas likuma 12.panta ceturtā daļa. Pamatojoties uz Ministru kabineta 2019.gada 11.oktobra sēdes protokola Nr.47 3.§ 9.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta (turpmāk - MK) noteikumu grozījumu projektu (turpmāk – projekts) tiek veikti tālāk minētie grozījumi 2016.gada 15.jūlija noteikumos Nr.469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” (turpmāk – MK noteikumi Nr.469).1. **Pieejamā finansējuma izmaiņas**

Šobrīd MK noteikumos Nr.469 3.1.1.2.pasākumam “Mezanīna aizdevumi” (turpmāk – 3.1.1.2.pasākums) noteiktais pieejamais Eiropas Reģionālās attīstības fonda (turpmāk – ERAF) finansējuma apjoms ir 5 799 871 *euro,* bet pasākuma ietvaros kopējais ERAF finansējums ir 7 000 000 *euro,* jo no tā snieguma rezerve ir 1 200 129 *euro*.Projekts paredz noteikt, ka 3.1.1.2.pasākumam ir pieejams ERAF finansējums 7 000 000 *euro* apjomā, atļaujotsnieguma rezerves ieguldīšanu.2019.gada 16.augustā Eiropas Komisija pieņēma pozitīvu lēmumu[[1]](#footnote-1) par Latvijas darbības programmā noteikto starpposma mērķu izpildi.Pamatojoties uz Ministru kabineta 2019.gada 11.oktobra sēdes protokola Nr.47 3.§ 9.punktu, projekts paredz atļaut izmantot MK noteikumu Nr.469 8.punktā noteikto snieguma rezervi prioritārā virziena ietvaros, līdz ar to mainās **pieejamā** finansējuma apjoms.1. **Snieguma rezultātu precizēšana**

MK noteikumu Nr.469 11.punktā ir noteikti snieguma rezultāti, kas jāsasniedz 3.1.1.2.pasākuma ietvaros līdz 2023.gada 31.decembrim.Projekts paredz palielināt rādītāju “atbalstīto saimnieciskās darbības veicēju skaits”, pamatojoties uz faktiski sasniegto rādītāja vērtību uz 2019.gada 30.septembri (atbalstītie saimnieciskās darbības veicēji programmas ietvaros – 15) attiecīgi Ekonomikas ministrija ir ierosinājusi precizēt rādītāju “atbalstīto saimnieciskās darbības veicēju skaits” no 12 uz 18. 1. **Atbalstāmo darbību precizēšana**

Noteikumu Nr.469 20.punktā ir noteiktas darbības un nozares, kurām nepiešķir atbalstu 3.1.1.2.pasākuma ietvaros.MK noteikumu Nr.469 20.11.apakšpunkta noteiktā ierobežojuma mērķis ir nepieļaut atbalsta sniegšanu darījumiem, kas ir saistīti ar nekustamā īpašuma pārdošanu un pirkšanu, tirdzniecības centru vai mazumtirdzniecībai pielāgotu nekustamā īpašuma izveidei, pielāgošanai u.c. attīstības darbībām, bet to neierobežot attiecībā uz atbalsta sniegšanu darījumiem, lai finansētu nekustamā attīstīšanas projektus, kuru ietvaros tiek atbalstīta modernu, drošu, energoefektīvu un atbilstošas telpu izveide gan ražošanas uzņēmumiem, gan pakalpojumu sniedzējiem. Šāda veida projekti ietver šādas izmaksas:1. nekustamā īpašuma iegāde ar mērķi to nodot nomā nomniekam (saimnieciskās darbības veicējam); 2. būvniecība ar mērķi to nodot nomā nomniekam (saimnieciskās darbības veicējam);3. atjaunošana un/vai pārbūve ar mērķi to nodot nomā nomniekam (saimnieciskās darbības veicējam), t.i., visas darbības, tai skaitā īpašuma rekonstrukcija, renovācija, labiekārtošana, infrastruktūras uzlabošana, pielāgošana nomnieka vajadzībām, kas uzlabo īpašuma funkcionālo, tehnisko un vizuālo stāvokli, tādejādi to piemērojot potenciālajiem nomniekiem (saimnieciskās darbības veicējiem). Būvju un telpu klasifikācija ir atbilstoša Ministru kabineta 2018. gada 12. jūnija noteikumos Nr. 326 "Būvju klasifikācijas noteikumi" pielikumā "Būvju klasifikācijai noteiktajai klasifikācijai, izņemot 11. kodu "Dzīvojamās mājas". Attiecīgi, ir atļauts atbalstīt tādu būvju un telpu finansēšanu, piemēram, kā biroja telpas, sporta, ēdināšanas, tirdzniecības, izklaides, ražošanas u.c. telpas. Noteikumu projekta 3.punktā ietvertais precizētais regulējums neietekmē saimnieciskos darbības veicējus, ar kuriem ir noslēgts paralēla aizdevuma līgums un/vai ir jau izsniegts aizdevums, ievērojot tiesiskās paļāvības principu. Tāpat ar precizēto regulējumu netiek ierobežotas to atbalsta saņēmēju, kuri ir iesnieguši pieteikumus vai plāno iesniegt pieteikumus, iespējas, jo precizētā norma skaidro atļautās finansējamās aktivitātes, lai gan kredītiestādēm, ar ko kopā tiek piešķirts paralēlā aizdevuma finansējums saimnieciskajam darbības veicējam, gan pašam saimnieciskās darbības veicējam ir saprotamas darījumā iekļaujamās attiecināmās izmaksas, izvairoties no interpretācijas riskiem.1. Līguma noslēgšanas termiņa precizēšana

Tiek dzēst noteikumu punkts, kas noteica līguma noslēgšanas termiņu, jo MK noteikumos iepriekšējos grozījumos tika skaidri precizēts, ka valsts atbalsts tiek piešķirts lēmuma pieņemšanas brīdī, attiecīgi nav nepieciešams noteikt ierobežojumu līgumu noslēgšanas brīdim. Valsts atbalstu var piešķirt LV reģistra kartē noteiktā termiņa ietvaros.1. **Nosacījumu pilnveidošana**

 Tiek precizēts, ka saimnieciskās darbības veicējam ir pienākums atmaksāt sabiedrībai Altum visu projekta ietvaros saņemto nelikumīgo komercdarbības atbalstu kopā ar procentiem.Par Noteikumu projekta 4.punktā ietverto regulējumu saimnieciskie darbības veicēji, kuri ir saņēmuši atbalstu šīs programmas ietvaros, ir informēti, jo kopš programmas uzsākšanas norma par nelikumīga valsts atbalsta atgūšanu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulu (EK) Nr. 794/2004, ir ietverta aizdevuma līgumā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Līdz ar šo noteikumu virzību, būs nepieciešams precizēt sasniedzamos rezultatīvos rādītājus un fonda ietvaros pieejamo finansējumu Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”;
 |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas Eiropas Komisijas 2013.gada 18.decembra Komisijas regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam prasības |
| A | B | C | D |
| *Regulas Nr.794/2004* *10. un 11. pants* | *Noteikumu projekta 5.punkts* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Lai gan grozījumi attiecībā uz finansējuma izmaiņām paredz atbalsta saņēmējiem labvēlīgākus nosacījumus, sabiedrības līdzdalība tiek nodrošināta, ievietojot tiesību akta projektu Ekonomikas ministrijas mājas lapā sabiedriskajai apspriešanai |
| 2. | Sabiedrības līdzdalība projekta izstrādē | Tiesību akta projekts tika ievietots 03.12.2019. Ekonomikas ministrijas mājas lapā tīmekļvietnē sadaļā “Sabiedrības līdzdalība” – “Diskusiju dokumenti” https://em.gov.lv/lv/Ministrija/sabiedribas\_lidzdaliba/diskusiju\_dokumenti/. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretāra p.i.

Valsts sekretāra vietnieks E.Valantis

Bergholde, 67013203

Liene.Bergholde@em.gov.lv

1. EK 2019.gada 16.augusta īstenošanas lēmums Nr.C(2019)6153 par darbības programmas starpposma mērķu sasniegšanu [↑](#footnote-ref-1)